钦定古今图书集成/理学汇编/学行典/第263卷 > 龚祈
## 钦定古今图书集成/理学汇编/学行典/第263卷 > 龚祈

按《宋书隐逸传》：“龚祈，字孟道，武陵汉寿人也。从祖元
之、父黎民，并不应征辟。祈年十四，乡党举为州迎西
曹，不行。谢晦临州，命为主簿。彭城王义康举秀才，除
奉朝请，临川王义庆平西参军，皆不就。风姿端雅，容
止可观。中书郎范述见而叹曰：‘此荆楚仙人也’。衡阳
王义季临荆州，发教以祈。及刘凝之师觉授，不应征”
召，辟其三子祈，又征太子舍人，不起。时或赋诗，言不
及世事。元嘉十七年卒，时年四十二。